DOCUMENTE NECESARE ÎNTOCMIRII DOSARULUI PENTRU ACORDAREA AJUTORULUI PENTRU ÎNCĂLZIREA LOCUINȚEI
1. Cerere și declarație pe propria răspundere pentru acordarea unor drepturi de asistență socială;

2. Acte doveditoare privind componența familiei și veniturile membrilor acesteia: 
2.1. Copii cărți de identitate părinți și copiii care au împlinit vârsta de 14 ani
2.2. Copii certificate de naștere pentru copiii sub 14 ani
2.3. Copie certificat de căsătorie (dacă este cazul)

2.4. Copie certificat de deces pentru părintele decedat (dacă este cazul)

2.5. Copie hotărâre de divorț și încredințarea minorilor (dacă este cazul)
2.6. Copie a unei facturi de furnizare a energiei electrice
2.7. Act de proprietate/ contract de închiriere/comodat
2.8. Acte care dovedesc venitul realizat de către membrii familiei în luna anterioară solicitării dreptului (adeverințe salariați cu salariul net și valoarea bonurilor de masă, cupoane pensii, cupoane șomaj, cupoane alocații, indemnizații de orice fel, subvenții, etc.)

2.9.  Adeverință tip privind venitul agricol 

Titularul ajutorului - reprezentantul familiei sau persoana singură care îndeplinește condițiile legale poate fi: proprietarul locuinței, succesorul de drept al acestuia, persoana care a înstrăinat locuința în baza unui contract cu clauză de întreținere sau cu rezerva dreptului de abitație/usufruct, titularul contractului de închiriere, comodat, concesiune al acesteia ori alt membru de familie major și împuternicit de proprietarul locuinței sau de titularul contractului de închiriere ori reprezentantul legal al persoanei singure care nu a împlinit vârsta de 16 ani.
